Niederweningen

**Niderwenige** isch e politischi Gmeind im Bezirk Tielschtoorf im Kanton Züri. Es ligt im Wehntal zwüsche de Lägere und de Egg und isch de gröschti Fundort vo Mammutchnoche in de Schwiiz.

## Geographii
De Gmeindsbann vo Niderwenige het 688 Hektare, vo dene sind öppe 38% Wald, 13% überbaut und uf 40% vo de Flächi wird buuret. Nochbargmeinde sind im Kanton Züri Schliinike und Otelfinge, im Kanton Aargau Siglischtorf, Schneisige, Ähredinge und Wettige.

## Gschicht
Niderwenige isch zum eschte Mal gnamset worde 1096-1111 als *Waningen (1269 Nidirunweningin)*. Im Mittelalter het Niderwenige zerscht zum Territorium vom 1127i bis zum 1218i de Zähringer ghört. Vo dene isch d Herrschaft an d Rägischberger cho und im 1409 an Züri.
Mit de Helvetik und de Mediationsverfassig het Niderwenige, wo jetzt e Gmeind isch gsi, en Gmeindsrot übercho. D Gmeind het zum Bezirk Bülach ghört.
Sit em 1890i isch Niderwenige an d Iisebahn aagschlosse, wo d Schwiizerischi Nordoschtbahn d Linie vo Tielschtoorf bis Niderwenige verlängeret het.

## Bevölkerigsentwicklig
Quälle: Bundesamt für Statistik 2005

De Uusländeraatäil liit bi 14,4 % (Stand 2011).

## Religion
41,5% vo de Iiwooner sind evangelisch-reformiert, 25,6% sind römisch-katholisch (Stand 2011).

## Politik
Bi de Kantonsraatswaale 2011 hät s das Ergebnis ggee: BDP 1,4 %, CVP 2,8 %, EDU 5,9 %, EVP 1,9 %, FDP 11,4 %. GLP 12,3 %, GP 15,8 %, SP 15,3 %, SVP 32,3 %, Suschtigi 0,9 %.

Gmäindspresidäntin isch d Andrea Weber Allenspach (Stand 2012).

## Mammutfund
Scho im 1890i, wo d Wehntalbahn bauet worde-n-isch, het me z Niderwenige Chnoche vo sibe Mammut gfunde. Ai im 1967i und im 2003 sind Überrescht vo prähistorischi Tiir gfunde worde. De Verein für Ortsgschicht het us dem Grund zämme mit de Kantonsarchäologii z Niderwenige es Mammutmuseum bauet.

## Wirtschaft
D Arbetslosigkäit isch im Jaar 2010 bi 3,3 % gläge.

## Vercheer
In Niederwenige befindät sich dä Endbahnhof vo dä Wehntalbahn. Das isch äigätli nöd ä so plant gsy. Uursprünglich hät mä d Wehntalbahn welle dur's Surbtal bis Döttige im Kanton Aargau wiiterboue. Dänn isch aber dä erschti Wältchrieg uusbroche und die Plän sind vorerscht uf Iis gläit worde. I dä Nünzädrysgerjahr isch s'Projekt vonäre Wiitärfüerig vo dä Wehntalbahn ändgültig beerdigät worde, well mä i däre Zyt dänn plötzlich wäg dä bessäre Strasse und Fahrzüg am Bus vor dä Bahn dä Vorzug gee hät. So isch Niderweninge zum Endbahnhof worde. Di wyter Verbindig nach Weschte wird hüt dur äs Poschtauto sichergschtellt, wo über d'Hauptstrass 17 vo Niederwenige nach Döttige faart. Än andäri Poschtautoverbindig füert über Siglistorf nach Kaiserschtuel.

## Tieläkt
De züritüütsch Tieläkt vo Niderwenige ghört zue de Unterländer Mundarte.

## Bilder

Datei:Niederweningen 1719.jpg|De alti Ortkärn mit eme Rigelhuus und de Chile
Datei:Niederweningen preghejo 097.jpg|Chile
Datei:Niederweningen faktrabdomo 101.jpg|Rigälhuus
Datei:Niederweningen vilagheniro 093.jpg|Dorygang vo Oschte
Datei:Niederweningen faktrabdomoj 099.jpg|Dorfzäntrum
Datei:Niederweningen stacidomo 105.jpg|Bahnhof Niderwenige
Datei:Niederweningen 092.jpg|S Dorf vo dä Hauptstraas 17 uus gsee
Datei:Niederweningen faktrabdomoj 098.jpg|Dorfzäntrum
Datei:Niederweningen faktrabdomoj 096.jpg|Dorfzäntrum


## Literatur
* Hermann Fietz: *Die Kunstdenkmäler des Kantons Zürich, Band II: Die Bezirke Bülach, Dielsdorf, Hinwil, Horgen und Meilen.* (= *Kunstdenkmäler der Schweiz.* Band 15). Hrsg. von der Gesellschaft für Schweizerische Kunstgeschichte GSK. Bern 1943.

## Weblinks

* D offizielli Website vo de Gmeind Niderweninge
*

## Fuessnote